# Al-Farabi

### Wikipedia

Abū Nasr Muhammad ibn al-Farakh al-Fārābi (870-950) (pers. ‏محمد فارابی‎) tai Abū Nasr al-Fārābi (joidenkin lähteiden mukaan: Muhammad ibn Muhammad ibn Tarkhan ibn Uzalagh al-Farabi), oli muslimifilosofi ja tiedemies. Hänet tunnetaan Euroopassa nimellä Al-Farabi. Hän oli aikansa suurimpia filosofeja ja tiedemiehiä. Häntä voidaan pitää islamilaisen maailman Voltairena.

Al-Farabin kuva Kazakstanin rahaykskön Tengen 200 setelissä

Al-Farabin kuva on Kazakstanin 200 tengen setelissä. Silti ei ole päästy yhteisymmärrykseen siitä, mikä oli Al-Farabin etninen tausta tai kansallisuus. On olemassa tietoja, joiden mukaan Al-Farabin aikana ei kirjattu ylös hänen henkilötietojaan jotka koskivat taustaa ja kansalaisuutta. Jotkut historiantutkijat väittävät, että Al-Farabi syntyi Wasjin kylässä, Farabissa (nykyisessä Otrarin kaupungissa, Kazakstanissa), turkkilaiseen perheeseen. Al-Farabin persialaisnimi Parab mainitaan vanhassa Hodud al-'alam -kirjassa joka kirjoitettiin 900-luvulla. Kirjan mukaan Al-Farabin syntymäpaikka oli Persia (nykyinen Iran). Ibn al-Nadim ja muut historiantutkijat väittävät, että Al-Farabin syntymäpaikka olisi Faryab, joka sijaitsee Khorasanissa nykyisen Afganistanin alueella.

Kuvitusta Al-Farabin teokseen Kitāb al-mūsīqī al-kabīr. Šāh-rūd -nimellä tunnettu soitin.

Al-Farabin elämästä tiedetään ainakin se, että hän kävi kouluja Faryabissa ja Buharassa. Hän saapui Bagdadiin ansaitsemaan rahaa jatko-opiskelua varten vuonna 901. Hän opiskeli kristityn opissa.

Al-Farabilla oli suuri vaikutus tieteen nousuun ensimmäisen ja toisen vuosituhannen vaihteen aikana. Filosofina Al-Farabi tunnetaan uusplatonistina joka kirjoitti laajoja arvosteluita Aristoteleksen teoksista. Myöhemmin kävi kuitenkin ilmi, että nämä eivät olleetkaan hänen kirjoittamiaan vaan ne oli kirjoittanut Plotinos joka oli myös uusplatonilainen.

Al-Farabi kirjoitti myös kirjoja musiikista. Hän oli lahjakas soittaja ja kehitti monia musiikki-instrumentteja. Hänen kehittämää sointua käytetään arabialaisessa musiikissa.

Al-Farabin nimi portugaliksi, alfarrábio (yhteen kirjoitettuna), tarkoittaa vanhaa, paksua tai tylsää kirjaa.

Haettu osoitteesta http://fi.wikipedia.org../../../a/l/-/Al-Farabi_ebc1.html

Luokka: Islamilaiset filosofit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Bahasa Melayu
- Bosanski
- Deutsch
- English
- Español
- فارسی
- Français
- Galego
- Hrvatski
- Latina
- Magyar
- Nederlands
- 日本語
- Polski
- Português
- Русский
- Slovenčina
- Slovenščina
- Svenska
- Türkçe